కొత్తపల్లి శామ్యూల్ జవహర్

కొత్తపల్లి శామ్యూల్ జవహర్ (కె.ఎస్. జవహర్) ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆంధ్రప్రదేశ్ రాష్ట్రంలో 2017 నుండి 2019 వరకు రాష్ట్ర ఎక్సైజ్‌ శాఖ మంత్రిగా పని చేశాడు.
జననం, విద్యాభాస్యం 
కె.ఎస్. జవహర్ 26 జనవరి 1965లో ఆంధ్రప్రదేశ్ రాష్ట్రం, కృష్ణాజిల్లా, తిరువూరు గ్రామంలో అమృతం, దానమ్మ దంపతులకు జన్మించాడు. ఆయన బిఎ బిఇడి, పిజిడిటిటి పూర్తి చేసి ఉపాధ్యాయుడిగా పని చేశాడు.

రాజకీయ జీవితం
కె.ఎస్. జవహర్ ఉపాధ్యాయుడిగా పని చేస్తున్న సమయంలో ఉద్యోగానికి రాజీనామా చేసి, 2014లో తెలుగుదేశం పార్టీ ద్వారా రాజకీయాల్లోకి వచ్చాడు. ఆయన 2014లో జరిగిన ఎన్నికల్లో కొవ్వూరు నియోజకవర్గం టీడీపీ అభ్యర్దిగా పోటీ చేసి తన సమీప ప్రత్యర్థి వైఎస్సార్ కాంగ్రెస్ పార్టీ అభ్యర్థి తానేటి వ‌నిత పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

కె.ఎస్. జవహర్ ఎమ్మెల్యేగా గెలిచిన తరువాత ఎస్‌సి హౌస్ కమిటీ సభ్యుడిగా, ఎన్‌జి రంగా వ్యవసాయ కమిటీ బోర్డ్ సభ్యుడిగా పనిచేసి, 2017లో జరిగిన ఆంధ్రప్రదేశ్‌ మంత్రివర్గ విస్తరణలో భాగంగా 2 ఏప్రిల్ 2017న ఎక్సైజ్‌ శాఖ మంత్రిగా భాద్యతలు చేపట్టాడు. ఆయన 2019లో జరిగిన ఎన్నికల్లో తిరువూరు నియోజకవర్గం టీడీపీ అభ్యర్దిగా పోటీ చేసి తన సమీప ప్రత్యర్థి  వైఎస్సార్ కాంగ్రెస్ పార్టీ అభ్యర్థి కొక్కిలిగడ్డ రక్షణనిధి చేతిలో ఓడిపోయాడు. 

ఆయన 2025 మే 11న ఆంధ్రప్రదేశ్ రాష్ట్ర ఎస్సీ కమిషన్ ఛైర్మన్‌గా నియమితుడయ్యాడు.

మూలాలు

వర్గం:ఆంధ్రప్రదేశ్ శాసన సభ్యులు (2014)
వర్గం:కృష్ణా జిల్లా వ్యక్తులు
వర్గం:కృష్ణా జిల్లా రాజకీయ నాయకులు
వర్గం:1965 జననాలు